Silenci a Burjassot davant l’última mort per violència masclista
2025-07-24

Membres de la Corporació Municipal i personal de l’Ajuntament de Burjassot s’han concentrat hui (25-09-2020) a les portes del Consistori per a guardar un minut de silenci en senyal de dol i repulsa davant l’últim cas de violència masclista ocorregut a València que, ahir, va suposar la mort d’una dona, a les mans de la seua parella. L’alcalde de Burjassot, Rafa García, que en aqueix moment es trobava en la seu de la Diputació de València, ha participat en el minut de silenci que ha tingut lloc en la seu de la presidència de la Generalitat Valenciana.

L’assassinat es va produir poc abans de les cinc de la matinada d’ahir en una vivenda del barri valencià de l’Hort de Senabre, on un jove de 24 anys, Diego J. R., de nacionalitat espanyola i origen peruà, va escanyar fins a la mort a la seua parella, Li Na, de 26 anys i nacionalitat xinesa. El presumpte assassí va telefonar immediatament al 112-emergències i va confessar que havia matat a la seua núvia escanyant-la amb les seues pròpies mans.

Aquest és el segon assassinat masclista que es produeix a València en tan sols un mes.